CELEX: C2005/296/69
Language: et
Date: 2005-11-26 00:00:00
Title: Kohtuasi T-362/05:  21. septembril 2005  esitatud hagi — Nuova Agricast  v.  Euroopa Ühenduste Komisjon

26.11.2005   
            
            
               ET
            
            
               Euroopa Liidu Teataja
            
            
               C 296/33
            
         21. septembril 2005 esitatud hagi — Nuova Agricast v. Euroopa Ühenduste Komisjon
   (Kohtuasi T-362/05)
   (2005/C 296/69)
   Kohtumenetluse keel: itaalia
   Pooled
   
      Hageja: Nuova Agricast s.r.l. (Cerignola, Itaalia) (esindaja: avvocato Michele Arcangelo Calabrese)
   
      Kostja: Euroopa Ühenduste Komisjon
   Hageja nõuded
   Hageja palub Esimese Astme Kohtul tuvastada, kui menetlus seda võimaldab, et komisjon on hagis viidatud ebaseadusliku käitumisega rikkunud raskelt ja ilmselt ühenduse õigust ja on tekitanud hagejale rahalise kahju; ning seetõttu mõista kosjalt hageja kasuks välja:
   
               a)
            
            
               701 692,77 eurot hüvitisena abi esimese osa andmata jätmisega tekitatud kahju eest;
            
         
               b)
            
            
               701 692,77 eurot hüvitisena abi teise osa andmata jätmisega tekitatud kahju eest;
            
         
               c)
            
            
               701 692,77 eurot hüvitisena abi kolmanda osa andmata jätmisega tekitatud kahju eest;
            
         
               d)
            
            
               nende ümberhinnatud summade intressid;
            
         
               e)
            
            
               1 453 387,03 eurot või sellest erinev suurem või väiksem kohtumenetluse käigus — võimaluse korral komisjoni nõusolekul — tuvastatav summa kapitalituluga, mida äriühing tavaliselt oleks investeerimiskava lõpuleviimise korral saanud, võrreldes eelarveaasta 30. juunil 2002 lõppemise tõttu saadud väiksema kapitalitulu saamisest tekkinud kahju eest;
            
         
               f)
            
            
               punktis e märgitud ümberhinnatud summa intressid;
            
         
               g)
            
            
               kohtukulud, sh poole tehniliseks konsultatsiooniks kantud kuulud.
            
         Väited ja peamised argumendid
   Käesoleva kohtuasja hageja, kes oli hagejaks ka kohtuasjades T–139/01 (1), T–151/03 (2) ja T–98/04 (3), heidab komisjonile ette ebaseaduslikku käitumist riigiabi nr 715/99 esialgsel hindamisel, mille tulemusel tehti vastuväideteta loa andmise otsus. Nimetatud loaga pikendati 1997. aastal kuni 31. detsembrini 1999 loa saanud seaduse nr 488/92 järgset riigiabi korda kuueaastasele perioodile 2000–2006.
   Selles osas tuletatakse meelde, et abi taotlemise spetsiaalse haldusmenetluse kohaselt pidi Itaalia valitus avaldama kaks korda aastas teateid, mis võimaldaksid huvitatud äriühingutel taotluse esitada. Teadete avaldamise rahastamiseks kasutatavad majandusressursid eraldati kehtestatud korra kohaselt äriühingutele kuni need ressursid ammendatakse. Kuna hageja osales kolmandas teates, siis ei saanud ta abi nimekirja rahastamise ressursside ammendamise eest.
   Itaalia valitsus palus abi nr 715/99 hindamise ettepanekus komisjonil anda nõusolek uue korra esimeses teates kolmandast ja neljandast teatest tulenevate taotluste ümbersõnastamiseks. Kuid komisjon andis ettepaneku osas loa vaid neljanda teate osas.
   Oma nõuete toetuseks heidab hageja komisjonile ette:
   
               —
            
            
               ametliku kontrollmenetluse algatamata jätmist, vaatamata sellele, et ta oli saanud Itaalia valitsuselt ettepaneku anda nõusolek eelneva korra kolmanda teate alusel esitatud taotluste ümbersõnastamiseks, pidades seda ühisturuga kokkusobimatuks. Seetõttu olevat kostja rikkunud EÜ artikli 88 lõiget 2 ja kaitseõiguse põhimõtet;
            
         
               —
            
            
               õiguskindluse põhimõtte rikkumist;
            
         
               —
            
            
               kaalutlusviga.
            
         Hageja leiab, et hinnates uuesti kolmanda teate äriühingutele ümbersõnastamiseks nõusoleku andmise ettepaneku kokkusobivust ühisturuga ja otsustades seda huvitatud isikutega läbi arutamata, et see on vastuolus ühisturuga, on komisjon muutnud oma 1997. aasta korda heakskiitvat otsust, mille vastuvõtmisel oli juba hinnatud ühisturuga kokkusobivust EÜ artikli 87 alusel.
   Teiseks on kostja olemasolevate õiguslike olukordade üle otsustamise ja nende tühistamisega 1997. aasta loa andmise otsuse tegelikult ja tõeliselt tühistanud, järgimata seejuures määruses EÜ nr 659/99 abi tühistamise puhuks ettenähtud protseduurilisi tagatisi.
   
      (1)  Esimese Astme Kohtu 8. juuni 2005. aasta otsus, ei avaldata.
   
      (2)  Esimese Astme Kohtu 8. juuni 2005. aasta otsus, kohtulahendite kogumikus veel avaldamata.
   
      (3)  Esimese Astme Kohtu 15. juuni 2005. aasta otsus, ei avaldata.